b'\n_START_ARTICLE_\nAfrikinis balnasnapis\n_START_SECTION_\nPaplitimas ir biotopas\n_START_PARAGRAPH_\nAptinkamas U\xc5\xbesachario Afrikoje nuo Sudano, Etiopijos iki Piet\xc5\xb3 Afrikos. Biotopas\xc2\xa0\xe2\x80\x93 \xc5\xa1lapyn\xc4\x97s, kuriose auga pavieniai med\xc5\xbeiai.\n_START_SECTION_\nI\xc5\xa1vaizda\n_START_PARAGRAPH_\nStambesnis u\xc5\xbe balt\xc4\x85j\xc4\xaf gandr\xc4\x85. K\xc5\xabno auk\xc5\xa1tis\xc2\xa0\xe2\x80\x93 150\xc2\xa0cm, atstumas tarp sparnugali\xc5\xb3\xc2\xa0\xe2\x80\x93 250\xe2\x80\x93270\xc2\xa0cm. Patinas sveria 5,1\xc2\xa0\xe2\x80\x93 7,5\xc2\xa0kg, o patel\xc4\x97\xc2\xa0\xe2\x80\x93 5- 6,9\xc2\xa0kg. Galva, kaklas, nugara, ir uodega yra juodos spalvos. Likusi k\xc5\xabno dalis ir plasnojamosios plunksnos yra baltos spalvos. Patino rainel\xc4\x97 tamsiai ruda, o patel\xc4\x97s\xc2\xa0\xe2\x80\x93 geltonos spalvos. Stambus snapas raudonas, su juoda juosta aplink j\xc4\xaf. Vir\xc5\xa1 snapo yra ry\xc5\xa1kiai geltona plok\xc5\xa1tel\xc4\x97 (\xe2\x80\x9ebalnas\xe2\x80\x9c). Plonos ir ilgos kojos yra juodos spalvos, o keliai\xc2\xa0\xe2\x80\x93 ro\xc5\xbeiniai._NEWLINE_Jaunikliai rudai pilki.\n_START_SECTION_\nBiologija\n_START_PARAGRAPH_\nNemigruoja. Kartos trukm\xc4\x97 apie 16 met\xc5\xb3. Baik\xc5\xa1t\xc5\xabs. Laikosi poromis arba pavieniui. Turi savo teritorij\xc4\x85. Skrenda i\xc5\xa1ties\xc4\x99s kakl\xc4\x85, d\xc4\x97l sunkaus snapo panarin\xc4\x99s galv\xc4\x85 \xc5\xbeemyn._NEWLINE_Maisto ie\xc5\xa1ko braidydami sekliuose vandenyje arba stov\xc4\x97dami vandenyje ir laukdami pasirodan\xc4\x8dio grobio. Minta \xc5\xbeuvimi, varliagyviais, ropliais, smulkiais \xc5\xbeinduoliais ir pauk\xc5\xa1\xc4\x8diais, moliuskais ir v\xc4\x97\xc5\xbeiagyviais._NEWLINE_Monogamai. Lizdaviet\xc4\x97 pelk\xc4\x97toje vietov\xc4\x97je, medyje. Kartais lizd\xc4\x85 krauna azijinio erelio, sidabrinio erelio ar pauk\xc5\xa1\xc4\x8dio sekretoriaus paliktuose lizduose. Lizd\xc4\x85 krauna abu partneriai i\xc5\xa1 \xc5\xa1ak\xc5\xb3 ir \xc5\xbeem\xc4\x97s, i\xc5\xa1kloja \xc5\xbeole ir nendr\xc4\x97mis. D\xc4\x97tyje 2\xc2\xa0\xe2\x80\x93 4 balti, 146 g svorio kiau\xc5\xa1iniai. Peri abu t\xc4\x97vai, kas 1- 6 valandas pasikeisdami. Inkubacija 30\xc2\xa0\xe2\x80\x93 35 dienos. Maitina abu t\xc4\x97vai. 70\xc2\xa0\xe2\x80\x93 100 dien\xc5\xb3 jaunikliai palieka lizd\xc4\x85.'